Europos Komisijos duomenimis, ES vidutinė didmeninė kiaušinių (L ir M kategorijos) pardavimo kaina 2023 m. balandžio mėn. sudarė 262,03 EUR/100 kg, ir buvo 0,38 proc. mažesnė nei kovo mėn. (263,04 EUR/100 kg) ir 37,4 proc. didesnė nei 2022 m. balandžio mėn. (190,72 EUR/100 kg).

Balandžio mėn. brangiausiai kiaušiniai kainavo Kroatijoje (290,31 EUR/100 kg), Vengrijoje (285,99 EUR/100 kg), Italijoje (284,13 EUR/100 kg), Prancūzijoje (280,20 EUR/100 kg). Analizuojamu laikotarpiu labiausiai kiaušiniai pabrango Kroatijoje (64,1 proc.), Rumunijoje (62,6 proc.), Čekijos Respublikoje (61,3 proc.), Slovakijoje (60,4 proc.) ir Vengrijoje (58,3 proc.). Pigiausiai kiaušiniai kainavo Kipre – 172,91 EUR/100 kg ir Lietuvoje – 194,07 EUR/100 kg.

Latvijoje vidutinė didmeninė narvuose laikomų vištų kiaušinių (L ir M kat.) pardavimo kaina 2023 m. balandžio mėn., palyginti su kovo mėn., sumažėjo 6,06 proc. (iki 207,56 EUR/100 kg), Estijoje – 0,78 proc. (iki 224,09 EUR/100 kg). Per metus Latvijoje parduodami kiaušiniai brango 13,1 proc., o Estijoje 30,5 proc.

ŽŪDC (LŽŪMPRIS) duomenimis, 2023 m. balandžio mėn. Lietuvoje vidutinė didmeninė narvuose laikomų vištų kiaušinių (L ir M kat.) kaina sudarė 182,53 EUR/100 kg ir buvo 1,06 proc. mažesnė nei kovo mėn. Palyginti su praėjusiu metų tuo pačiu laikotarpiu, jų kaina padidėjo 47,57 proc.

Lietuvoje parduodami kiaušiniai buvo 2023 m. balandžio mėn. 25,06 proc. pigesni nei vidutiniškai ES.

Šaltiniai: ŽŪDC(LŽŪMPRIS), EK